CELEX: 32016R0960
Language: hu
Date: 2016-05-17 00:00:00
Title: A Bizottság (EU) 2016/960 felhatalmazáson alapuló rendelete (2016. május 17.) az 596/2014/EU európai parlamenti és tanácsi rendeletnek a piaci szereplők véleményére vonatkozó közvélemény-kutatásokat végrehajtó, információt közzétevő piaci szereplőket érintő megfelelő szabályozásokra, rendszerekre és eljárásokra vonatkozó szabályozástechnikai standardok tekintetében történő kiegészítéséről (EGT-vonatkozású szöveg)

17.6.2016   
            
            
               HU
            
            
               Az Európai Unió Hivatalos Lapja
            
            
               L 160/29
            
         A BIZOTTSÁG (EU) 2016/960 FELHATALMAZÁSON ALAPULÓ RENDELETE
   (2016. május 17.)
   az 596/2014/EU európai parlamenti és tanácsi rendeletnek a piaci szereplők véleményére vonatkozó közvélemény-kutatásokat végrehajtó, információt közzétevő piaci szereplőket érintő megfelelő szabályozásokra, rendszerekre és eljárásokra vonatkozó szabályozástechnikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a piaci visszaélésekről, valamint a 2003/6/EK európai parlamenti és tanácsi irányelv és a 2003/124/EK, a 2003/125/EK és a 2004/72/EK bizottsági irányelv hatályon kívül helyezéséről szóló, 2014. április 16-i 596/2014/EU európai parlamenti és tanácsi rendeletre (1) (piaci visszaélésekről szóló rendelet) és különösen annak 11. cikke (9) bekezdésének harmadik albekezdésére,
   mivel:
   
               (1)
            
            
               A piaci szereplők véleményére vonatkozó közvélemény-kutatási tevékenységek hatékony irányításának és ellenőrzésének biztosításához megfelelő szabályozásokra, eljárásokra és nyilvántartási követelményekre van szükség. Az információkat közzétevő piaci szereplőknek a megfelelő szabályozások részeként eljárásokat kell kidolgozniuk, amelyek meghatározzák a piaci szereplők véleményére vonatkozó közvélemény-kutatások végrehajtásának módját. Az ilyen eljárásoknak rögzíteniük kell azon információk standard körét, amelyeket a piaci szereplők véleményére vonatkozó közvélemény-kutatás alanyának rendelkezésére kell bocsátani, vagy tőle meg kell kérni, biztosítva, hogy ne kerüljön sor szükségtelen, potenciálisan érzékeny információ terjesztésére, és hogy a piaci szereplők véleményére vonatkozó közvélemény-kutatás minden alanya ugyanolyan szintű információt kapjon.
            
         
               (2)
            
            
               Szükséges a piaci szereplők véleményére vonatkozó közvélemény-kutatás során közölt információ tartalmát illető bizonyosság biztosítása. Ezért ha a piaci szereplők véleményére vonatkozó közvélemény-kutatást telefonon végzik, és az információt közzétevő piaci szereplőnek hozzáférése van rögzítésre alkalmas telefonvonalakhoz, akkor az információt közzétevő piaci szereplőnek célszerű ezeket használnia. Amennyiben a piaci szereplők véleményére vonatkozó közvélemény-kutatást a rögzítésre alkalmas telefonvonalaktól eltérő csatornán bonyolítják le, a piaci szereplők véleményére vonatkozó közvélemény-kutatás során folytatott kommunikációt hangfelvétel vagy videofelvétel formájában, vagy írásos formában kell rögzíteni. Amikor a piaci szereplők véleményére vonatkozó közvélemény-kutatást rögzítésre alkalmas telefonvonalon végzik, vagy hang-, illetve videofelvételt készítenek, a személyes adatok védelme miatt kérni kell a piaci szereplők véleményére vonatkozó közvélemény-kutatás alanyának a felvételkészítésbe való beleegyezését.
            
         
               (3)
            
            
               A feltételezett piaci visszaélés illetékes hatóságok általi vizsgálatának megkönnyítése érdekében az információt közzétevő piaci szereplőknek minden, a piaci szereplők véleményére vonatkozó közvélemény-kutatás esetében nyilvántartást kell vezetniük a piaci szereplők véleményére vonatkozó közvélemény-kutatás alanyairól.
            
         
               (4)
            
            
               A bennfentes információk helytelen közzététele kockázatának minimálisra csökkentése érdekében az információt közzétevő piaci szereplőnek nyilvántartást kell vezetnie azokról a potenciális befektetőkről, akik arról tájékoztatták, hogy nem kívánnak a piaci szereplők véleményére vonatkozó közvélemény-kutatás alanyai lenni. A potenciális befektetőknek lehetőséget kell biztosítani azon kívánságuk kifejezésére, hogy egyetlen potenciális ügylettel kapcsolatban sem kívánnak a piaci szereplők véleményére vonatkozó közvélemény-kutatás alanyai lenni, vagy csak bizonyos típusú ügyetekkel kapcsolatban.
            
         
               (5)
            
            
               Az 596/2014/EU rendelet 10. cikke (1) bekezdésének alkalmazásában a piaci szereplők véleményére vonatkozó közvélemény-kutatás végrehajtása során az információt közzétevő piaci szereplők esetében lehetőséget kell biztosítani annak vélelmezésére, hogy a bennfentes információ közzétételére egy adott személy munkaviszonya, foglalkozása vagy feladatai szokásos teljesítése keretében kerül sor. E tekintetben az információt közzétevő piaci szereplő csak akkor tekinthető úgy, hogy a munkaviszonya, foglalkozása vagy feladatai szokásos teljesítése keretében jár el, ha teljesíti az 596/2014/EU rendelet 11. cikkében és ebben a rendeletben meghatározott valamennyi követelményt, beleértve a nyilvántartás-vezetési követelményeket.
            
         
               (6)
            
            
               Tekintettel arra, hogy bonyolult lehet annak az 596/2014/EU rendelet 11. cikkének (3) bekezdése szerint elvégzett megfontolása, hogy mi tekinthető bennfentes információnak, az információt közzétevő piaci szereplőknek nyilvántartást kell vezetniük minden a piaci szereplők véleményére vonatkozó közvélemény-kutatásról, beleértve azokat, amelyek az információt közzétevő piaci szereplő szerint nem foglalják magukban bennfentes információ közzétételét. Ezek a nyilvántartások segítenek az információt közzétevő piaci szereplőnek, hogy bizonyítékot szolgáltasson az illetékes hatóságoknak az eljárás megfelelőségéről, különösen, ha az információ jellege megváltozik a piaci szereplők véleményére vonatkozó közvélemény-kutatást követően, vagy ha az illetékes hatóság szeretné megvizsgálni az információ kategorizálásának folyamatát.
            
         
               (7)
            
            
               Ez a rendelet az Európai Értékpapírpiaci Hatóság által a Bizottságnak benyújtott szabályozástechnikai standardtervezeten alapul.
            
         
               (8)
            
            
               Az Európai Értékpapírpiaci Hatóság nyilvános konzultációt folytatott az e rendelet alapját képező szabályozástechnikai standardtervezetekről, elemezte az esetleges kapcsolódó költségeket és hasznot, továbbá kikérte az 1095/2010/EU európai parlamenti és tanácsi rendelet (2) 37. cikkével összhangban létrehozott Értékpapírpiaci Érdekképviseleti Csoport véleményét.
            
         
               (9)
            
            
               A pénzügyi piacok zavartalan működésének biztosítása érdekében e rendeletnek sürgősen hatályba kell lépnie, és az e rendeletben foglalt rendelkezéseket ugyanattól az időponttól fogva kell alkalmazni, mint az 596/2014/EU rendeletben foglalt rendelkezéseket,
            
         ELFOGADTA EZT A RENDELETET:
   1. cikk
   Általános követelmények
   Az információt közzétevő piaci szereplő biztosítja az 596/2014/EU rendelet 11. cikke (4), (5), (6) és (8) bekezdésének való megfelelés érdekében általa létrehozott szabályozások és eljárások rendszeres felülvizsgálatát és szükség esetén aktualizálását.
   2. cikk
   A piaci szereplők véleményére vonatkozó közvélemény-kutatások végrehajtását szolgáló eljárások
   (1)   Az információkat közzétevő piaci szereplőknek eljárásokat kell kidolgozniuk, amelyek meghatározzák a piaci szereplők véleményére vonatkozó közvélemény-kutatások végrehajtásának módját.
   Az információt közzétevő piaci szereplők a piaci szereplők véleményére vonatkozó közvélemény-kutatások céljára szóban, személyes találkozókon, hanghívások vagy videohívások során, vagy írásban, levélben, faxon vagy elektronikus kommunikáció útján közölhetnek információkat a piaci szereplők véleményére vonatkozó közvélemény-kutatások alanyaival.
   (2)   Az információt közzétevő piaci szereplőknek a piaci szereplők véleményére vonatkozó közvélemény-kutatások telefonos lefolytatására vonatkozó eljárásokat kell létrehozniuk, amelyek biztosítják, hogy a rögzítésre alkalmas telefonvonalakat használják, amennyiben az információt közzétevő piaci szereplő ilyen vonalhoz hozzáfér, és a piaci szereplők véleményére vonatkozó közvélemény-kutatás alanyai beleegyeztek a beszélgetés rögzítésébe.
   (3)   Az (1) és (2) bekezdésben említett eljárásnak biztosítania kell, hogy az információt közzétevő piaci szereplő számára munkaszerződés alapján vagy más módon munkát végző személyek csak az információt közzétevő piaci szereplő által rendelkezésükre bocsátott berendezéseket használják, amikor a piaci szereplők véleményére vonatkozó közvélemény-kutatás céljából indítanak és fogadnak telefonhívásokat és elektronikus kommunikációt.
   3. cikk
   A piaci szereplők véleményére vonatkozó közvélemény-kutatás alanyával közlendő információk standard köre
   (1)   Az információt közzétevő piaci szereplőnek rendelkeznie kell az információk egy standard körének a piaci szereplők véleményére vonatkozó közvélemény-kutatás során a piaci szereplők véleményére vonatkozó közvélemény-kutatás alanyaival való, előre meghatározott sorrendben történő cseréjére vonatkozó eljárásokkal.
   (2)   Az információt közzétevő piaci szereplő az (1) bekezdésben említett információk standard körét minden egyes, a piaci szereplők véleményére vonatkozó közvélemény-kutatás esetében a piaci szereplők véleményére vonatkozó közvélemény-kutatás elvégzése előtt meghatározza. Az információt közzétevő piaci szereplő a piaci szereplők véleményére vonatkozó adott közvélemény-kutatás minden alanya esetében az információk ugyanazon standard körét használja fel.
   (3)   Amennyiben az információt közzétevő piaci szereplő úgy véli, hogy a piaci szereplők véleményére vonatkozó közvélemény-kutatás bennfentes információ közzétételével jár, az információk (1) bekezdésben említett standard körének a következőkre kell kiterjednie és azokra kell korlátozódnia, az felsorolás sorrendjében:
   
               a)
            
            
               nyilatkozat, amely egyértelművé teszi, hogy a kommunikációra a piaci szereplők véleményére vonatkozó közvélemény-kutatás céljából kerül sor;
            
         
               b)
            
            
               amennyiben a piaci szereplők véleményére vonatkozó közvélemény-kutatásra rögzítésre alkalmas telefonvonalon, vagy hang- illetve videofelvétel alkalmazásával kerül sor, nyilatkozat arról, hogy a beszélgetés rögzítésre kerül és a piaci szereplők véleményére vonatkozó közvélemény-kutatás felveendő alanyának beleegyezése;
            
         
               c)
            
            
               megerősítés kérése a megkeresett személytől, hogy az információt közzétevő piaci szereplő a potenciális befektető által a piaci szereplők véleményére vonatkozó közvélemény-kutatás fogadásával megbízott személlyel kommunikál, és az erre a kérésre adott válasz;
            
         
               d)
            
            
               nyilatkozat, amely egyértelművé teszi, hogy ha a megkeresett személy beleegyezik a piaci szereplők véleményére vonatkozó közvélemény-kutatás fogadásába, ez a személy olyan információt fog kapni, amely az információt közzétevő piaci szereplő szerint bennfentes információnak minősül, valamint hivatkozás az 596/2014/EU rendelet 11. cikkének (7) bekezdésében előírt kötelezettségre;
            
         
               e)
            
            
               ha lehetséges, becslés arról, hogy az információ mikortól nem bennfentes információ, az ezt a becslést esetleg megváltoztató tényezők és minden esetben információ annak módjáról, ahogyan a piaci szereplők véleményére vonatkozó közvélemény-kutatás alanya tájékoztatást kap az említett becslés bármely módosulásáról;
            
         
               f)
            
            
               nyilatkozat, amely tájékoztatja a piaci szereplők véleményére vonatkozó közvélemény-kutatás alanyát az 596/2014/EU rendelet 11. cikke (5) bekezdése első albekezdésének b), c) és d) pontjában meghatározott kötelezettségekről;
            
         
               g)
            
            
               jóváhagyás kérése a piaci szereplők véleményére vonatkozó közvélemény-kutatás alanyától a bennfentes információ fogadására, az 596/2014/EU rendelet 11. cikke (5) bekezdése első albekezdésének a) pontjában említettek szerint, és az erre a kérésre adott válasz;
            
         
               h)
            
            
               amennyiben megadják a g) pont szerint kért jóváhagyást, a piaci szereplők véleményére vonatkozó közvélemény-kutatás céljából közzétett információ, azonosítva azt az információt, amely az információt közzétevő piaci szereplő szerint bennfentes információnak minősül.
            
         (4)   Amennyiben az információt közzétevő piaci szereplő úgy véli, hogy a piaci szereplők véleményére vonatkozó közvélemény-kutatás nem jár bennfentes információ közzétételével, az információk (1) bekezdésben említett standard körének a következőkre kell kiterjednie és azokra kell korlátozódnia, a felsorolás sorrendjében:
   
               a)
            
            
               nyilatkozat, amely egyértelművé teszi, hogy a kommunikációra a piaci szereplők véleményére vonatkozó közvélemény-kutatás céljából kerül sor;
            
         
               b)
            
            
               amennyiben a piaci szereplők véleményére vonatkozó közvélemény-kutatásra rögzítésre alkalmas telefonvonalon, vagy hang- illetve videofelvétel alkalmazásával kerül sor, nyilatkozat arról, hogy a beszélgetés rögzítésre kerül és a piaci szereplők véleményére vonatkozó közvélemény-kutatás felveendő alanyának beleegyezése;
            
         
               c)
            
            
               megerősítés kérése a megkeresett személytől, hogy az információt közzétevő piaci szereplő a potenciális befektető által a piaci szereplők véleményére vonatkozó közvélemény-kutatás fogadásával megbízott személlyel kommunikál, és az erre a kérésre adott válasz;
            
         
               d)
            
            
               nyilatkozat, amely egyértelművé teszi, hogy ha a megkeresett személy beleegyezik a piaci szereplők véleményére vonatkozó közvélemény-kutatás fogadásába, ez a személy olyan információt fog kapni, amely az információt közzétevő piaci szereplő szerint nem minősül bennfentes információnak, valamint hivatkozás az 596/2014/EU rendelet 11. cikkének (7) bekezdésében előírt kötelezettségre;
            
         
               e)
            
            
               a piaci szereplők véleményére vonatkozó közvélemény-kutatás alanyának jóváhagyása iránti kérés, hogy sor kerülhet a piaci szereplők véleményére vonatkozó közvélemény-kutatásra, és az erre a kérésre adott válasz;
            
         
               f)
            
            
               amennyiben megadják az e) pont szerinti jóváhagyást, a piaci szereplők véleményére vonatkozó közvélemény-kutatás céljából közzétett információ.
            
         (5)   Az információt közzétevő piaci szereplőnek biztosítania kell, hogy a piaci szereplők véleményére vonatkozó ugyanazon közvélemény-kutatás kapcsán a piaci szereplők véleményére vonatkozó közvélemény-kutatás minden alanyával ugyanolyan szintű információkat közöljenek.
   4. cikk
   A piaci szereplők véleményére vonatkozó közvélemény-kutatás alanyaival kapcsolatos adatok
   (1)   Az információt közzétevő piaci szereplőnek a piaci szereplők véleményére vonatkozóan elvégzett minden egyes közvélemény-kutatás esetében listát kell készítenie a következő információkról:
   
               a)
            
            
               minden olyan természetes és jogi személy neve, akikhez az információ eljutott a piaci szereplők véleményére vonatkozó közvélemény-kutatás során;
            
         
               b)
            
            
               minden olyan információközlés napja és ideje, amelyre a piaci szereplők véleményére vonatkozó közvélemény-kutatás során vagy azt követően került sor;
            
         
               c)
            
            
               a piaci szereplők véleményére vonatkozó közvélemény-kutatás alanyának a piaci szereplők véleményére vonatkozó közvélemény-kutatás céljára felhasznált kapcsolattartási adatai.
            
         (2)   Az információt közzétevő piaci szereplőknek listát kell készíteniük azon potenciális befektetőkről, akik arról tájékoztatták, hogy nem kívánnak részt venni a piaci szereplők véleményére vonatkozó közvélemény-kutatásban, sem az összes potenciális ügylettel, sem a potenciális ügyletek bizonyos típusaival kapcsolatban. Az információt közzétevő piaci szereplő tartózkodik attól, hogy a piaci szereplők véleményére vonatkozó közvélemény-kutatás céljából ilyen potenciális befektetőkkel információt közöljön.
   5. cikk
   Értesítési eljárás arra az esetre, ha az információ már nem minősül bennfentes információnak
   Amennyiben az információt közzétevő piaci szereplő az 596/2014/EU rendelet 11. cikkének (6) bekezdésében említettek szerint úgy értékeli, hogy a piaci szereplők véleményére vonatkozó közvélemény-kutatás során közzétett bennfentes információ már nem minősül bennfentes információnak, a következő információt kell a piaci szereplők véleményére vonatkozó közvélemény-kutatás alanyának rendelkezésére bocsátania:
   
               a)
            
            
               az információt közzétevő piaci szereplő személyazonossága;
            
         
               b)
            
            
               a piaci szereplők véleményére vonatkozó közvélemény-kutatás tárgyát képező ügylet adatai;
            
         
               c)
            
            
               a piaci szereplők véleményére vonatkozó közvélemény-kutatás napja és ideje;
            
         
               d)
            
            
               a tény, hogy az információ már nem minősül bennfentes információnak;
            
         
               e)
            
            
               az időpont, amikortól az információ már nem minősül bennfentes információnak.
            
         6. cikk
   Nyilvántartási követelmények
   (1)   Az információt közzétevő piaci szereplő biztosítja, hogy a következők nyilvántartását tartós adathordozón rögzítsék, amely biztosítja az adatoknak az 596/2014/EU rendelet 11. cikkének (8) bekezdésében meghatározott megőrzési időtartam alatti hozzáférhetőségét és olvashatóságát:
   
               a)
            
            
               az 1. és 2. cikkben említett eljárások;
            
         
               b)
            
            
               a 3. cikknek megfelelően az egyes piaci szereplők véleményére vonatkozó közvélemény-kutatások tekintetében meghatározott információk standard köre;
            
         
               c)
            
            
               a piaci szereplők véleményére vonatkozó közvélemény-kutatás alanyaira vonatkozó adatok a 4. cikkben említettek szerint;
            
         
               d)
            
            
               minden információközlés, amelyre sor került az információt közzétevő piaci szereplő és a piaci szereplők véleményére vonatkozó közvélemény-kutatás minden alanya között, a piaci szereplők véleményére vonatkozó közvélemény-kutatás céljából, beleértve azokat a dokumentumokat, amelyeket az információt közzétevő piaci szereplő bocsátott a piaci szereplők véleményére vonatkozó közvélemény-kutatás alanyai rendelkezésére;
            
         
               e)
            
            
               az ahhoz az értékeléshez vezető információ, hogy a piaci szereplők véleményére vonatkozó közvélemény-kutatás során közölt információ már nem minősül bennfentes információnak, valamint az 5. cikkben említett megfelelő értesítések.
            
         (2)   A 6. cikk (1) bekezdése d) pontjának alkalmazásában az információt közzétevő piaci szereplőnek meg kell őriznie a következőket:
   
               a)
            
            
               amennyiben az információközlésre rögzítésre alkalmas telefonvonalon került sor, a telefonbeszélgetések felvételei, feltéve, hogy a személyek, akikkel az információt közölték, hozzájárultak az ilyen felvételkészítéshez;
            
         
               b)
            
            
               amennyiben az információközlés írásban történt, a levelezés másolata;
            
         
               c)
            
            
               amennyiben az információközlésre olyan találkozón került sor, amelyen hang- vagy videofelvételt készítettek, e találkozók felvételei, feltéve, hogy a személyek, akikkel az információt közölték, hozzájárultak az ilyen felvételkészítéshez;
            
         
               d)
            
            
               amennyiben az információközlésre olyan találkozón vagy telefonbeszélgetés során került sor, amelyről nem készült felvétel, e találkozók vagy telefonbeszélgetések írásbeli jegyzőkönyvei vagy feljegyzései.
            
         (3)   A (2) bekezdés d) pontjában említett írásbeli jegyzőkönyveket vagy feljegyzéseket az információt közzétevő piaci szereplőnek kell elkészítenie, és azt megfelelően alá kell írnia az információt közzétevő piaci szereplőnek és a piaci szereplők véleményére vonatkozó közvélemény-kutatás alanyának egyaránt, valamint magában kell foglalnia a következőket:
   
               a)
            
            
               a találkozó vagy telefonbeszélgetés napja és ideje, valamint a résztvevők személyazonossága;
            
         
               b)
            
            
               a piaci szereplők véleményére vonatkozó közvélemény-kutatáshoz kapcsolódó információ részletei, amelynek cseréjére a piaci szereplők véleményére vonatkozó közvélemény-kutatás során az információt közzétevő piaci szereplők és a piaci szereplők véleményére vonatkozó közvélemény-kutatás alanya közt sor került, beleértve a piaci szereplők véleményére vonatkozó közvélemény-kutatás alanya rendelkezésére bocsátott információt, és a piaci szereplők véleményére vonatkozó közvélemény-kutatás alanyától kért információt, az információk 3. cikkben említett standard körének megfelelően;
            
         
               c)
            
            
               az információt közzétevő piaci szereplő által a piaci szereplők véleményére vonatkozó közvélemény-kutatás során a piaci szereplők véleményére vonatkozó közvélemény-kutatás alanyának rendelkezésére bocsátott dokumentumok és anyagok.
            
         Amennyiben az információt közzétevő piaci szereplő és a piaci szereplők véleményére vonatkozó közvélemény-kutatás alanya a piaci szereplők véleményére vonatkozó közvélemény-kutatást követő öt munkanapon belül nem állapodtak meg az írásbeli jegyzőkönyvek vagy feljegyzések tartalmáról, az információt közzétevő piaci szereplőnek nyilván kell tartania az írásbeli jegyzőkönyveknek vagy feljegyzéseknek mind az információt közzétevő piaci szereplő által aláírt verzióját, mind a piaci szereplők véleményére vonatkozó közvélemény-kutatás alanya által aláírt verzióját.
   Amennyiben a piaci szereplők véleményére vonatkozó közvélemény-kutatás alanya nem bocsátotta az információt közzétevő piaci szereplő rendelkezésére az írásbeli jegyzőkönyv vagy feljegyzések aláírt verzióját a piaci szereplők véleményére vonatkozó közvélemény-kutatást követő öt napon belül, az információt közzétevő piaci szereplőnek az írásbeli jegyzőkönyv vagy feljegyzések információt közzétevő piaci szereplő által aláírt verziójának másolatát kell megőriznie.
   (4)   Az (1), (2) és (3) bekezdésben említett nyilvántartásokat kérésre az illetékes hatóság rendelkezésére kell bocsátani.
   7. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2016. július 3-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 173., 2014.6.12., 1. o.
   
   
      (2)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).